Imi negger tamawt ɣer wammud-nneɣ tuget isefra id-newwi ɣef tmedyazt n lfuruḥ ur nufi ara akk tignatin-agi maca kra kan, am uzenzi n lḥenni, mi ara ad win tislit, d ṣṣbuḥ n teslit, deg kra isefra ad nebder ad nbeggen seg-sen asentel n ucekkar. Ass amenzu n tmeɣra ɣer yiḍ xedmen urar anda d ttnejmaɛent twaculin n yeslan di sin d yimrɛraḍ, send mi ččan akk imensi ad dduklen akken ad xedmen lḥenn, anda ara d-yili uzenzi n lḥenni, di tazwara n tmiḍrant-agi ttawin-d yiwet tmedyazt i wummi qqaren lmebdi, imi s yiss tamiḍrant-agi, ttawint-tt-id tlawin beddun-t tamedyazt-nsent s yisem a Rebbi, d wayen akk icudden ɣer-s am